Mirja Illikainen

Mirja Illikainen (s. 1978) on suomalainen professori ja tekniikan tohtori, joka tutkii Oulun yliopistossa yhdessä työryhmänsä kanssa kiertotaloutta. Illikainen on työryhmänsä kanssa kehittänyt uusiokäyttöä teollisuuden ylijäämämateriaaleille.

Illikainen haluaa, että heidän tutkimuksensa avulla autetaan suomalaisia yrityksiä ja luodaan työpaikkoja. Huhtikuussa 2020 rajallisten luonnonvarojen säästäminen ja ympäristön kuorman pienentäminen sai tiedemaailmassa lisää painoarvoa, kun Illikainen nimitettiin ensimmäiseksi kiertotalouden professoriksi Oulun yliopistolle.

Illikaisen johtama kuitu- ja partikkelitekniikan tutkimusryhmä Oulun yliopistossa kehitti masuunikuonaa raaka-aineena käyttävän geopolymeeribetonin.

Tekniikan opiskeleminen on Illikaisen mukaan mielenkiintoista, sillä joka päivä voi tehdä työtä sen eteen, että maailma olisi tulevaisuudessa parempi paikka elää.

Ura

Päätoimi 

 Oulun yliopisto, professori, 2015–

Keskeinen työkokemus 

 Delftin teknillinen yliopisto, Hollanti, vieraileva professori, 2018
 Oulun yliopisto, yliopistonlehtori 2009–2014
 Oulun yliopisto, tutkija 2003–2008

Nykyiset luottamustoimet 

 Betoniyhdistys ry, hallituksen jäsen, 2020–
 Maanpuolustuksen tieteellinen neuvottelukunta, jäsen, 2019–

Lähteet 

Oulun yliopiston professorit
Suomalaiset professorit
Vuonna 1978 syntyneet
Elävät henkilöt